Mpumalanga: 9 sterf in botsing | Netwerk24
Deur News24-korrespondent 12 Julie 2019 21:34
Nege mense het Vrydag gedurende 'n trompop-botsing tussen twee voertuie op die N11-snelweg tussen Middelburg en Hendrina in Mpumalanga gesterf.
Volgens 'n verklaring wat Vrydagaand deur Gabisile Shabalala, LUR vir gemeenskapsveiligheid in Mpumalanga, uitgereik is, sal die oorsaak van die ongeluk deur die owerhede ondersoek word. "Die pad is toegemaak vir motoriste omdat noodwerkers steeds op die ongelukstoneel is," het Shabalala gesê.
EWN berig dat nege mense dood is toe 'n minibustaxi teen 'n vragmotor gebots het. Volgens die Mpumalanga News was die oorledenes werknemers by 'n plaaslike myn. Die bestuurders van beide voertuie is beseer en na die hospitaal in Emalahleni geneem. 'n Saak van strafbare manslag word deur die polisie ondersoek, het die publikasie berig.